open-index/open-wikipedia-markdown huggingface dataset:
Andrea del Verrocchio

**Andrea del Verrocchio** (1435 Firenze – 7. lokakuuta 1488 Venetsia)
 oli italialainen kuvanveistäjä, kultaseppä ja taidemaalari, joka työskenteli Firenzessä Lorenzo de Medicin hovissa. Hänen oppilaistaan kuuluisimpia ovat Leonardo da Vinci ja Sandro Botticelli, mutta Verrocchio vaikutti myös Michelangeloon. Hänen tyylinsä on lähinnä varhaisrenessanssia, ja sille on ominaista luonnollisuus ja välittömyys.

## Elämäkerta
Verrocchion alkuperäinen nimi oli Andrea di Michele di Francesco de’ Cioni, mutta valmistuessaan kultasepäksi hän otti kisällivuosiensa mestarin nimen. Verrocchio tunnetaan ennen kaikkea oppilaidensa takia. 

Verrocchio sai tilauksia Medici-suvun jäseniltä Firenzessä. Tilaukset sisälsivät antiikin teosten restaurointia, rintakuvia, marmorisen vesialtaan koristelua ja merkittäviä monumentteja. Piero ja Giovanni di Bicci de’ Medicin hautamuistomerkki San Lorenzon sakaristossa (1472) on tehty pronssista ja vihreästä marmorista. Ylevän arvokas monumentti poikkeaa aikansa manieristisesta toscanalaisesta tyylistä. Medici-suvulle Verrocchio veisti myös pronssiteoksen *Daavid* (1476), joka on nykyisin Barcellon museossa Firenzessä. Sen olemuksessa on ironista jännitettä.

Vuosina 1475–1780 Verrocchio teki reliefin *Johannes Kastajan teloitus*, jossa hän asetti rinnakkain herkän nuorukaisen ja raakalaismaisen teloittajan hahmon. Teos on Firenzen tuomiokirkon museossa. Hänen muista töistään tunnetuimpia ovat Bartolomeo Colleonin ratsastajapatsas, joka paljastettiin vuonna 1496 Venetsiassa, sekä pronssipatsaat *Kristus* ja *Apostoli Tuomas*. Vuodesta 1475 alkaen Verrocchion töissä korostuvat jännitteiden ja ekspressiivisyyden tavoittelu sekä upealla tekniikalla toteutetut yksityiskohdat. Hänen töissään yhdistyvät ehjät sommitelmat, tekninen taituruus ja ilmaisuvoima.

Verrocchio kuoli 1488 tehdessään Bartolomeo Colleonin ratsastajapatsasta.

## Lähteet
Anu Koskinen

**Anu Elina Koskinen** (s. 12. helmikuuta 1973 Helsinki) on suomalainen näyttelijä ja teatteritaiteen tohtori. Hän on näytellyt Katja Vainion roolia MTV3:n televisiosarjassa *[[Salatut elämät]]* vuosina 1999–2003 ja 2004. Koskinen vieraili ohjelmassa maaliskuussa 2011 oltuaan poissa sarjasta kuusi vuotta, ja uudelleen maaliskuussa 2013, kun Katja Vainion sisko Jenni Vainio kuoli. Hän on esiintynyt myös vuoden 2006 *[[Saippuaprinssi]]*-elokuvassa.

Koskinen valmistui vuonna 1996 Teatterikorkeakoulusta ensin teatteritaiteen maisteriksi, ja myöhemmin hän väitteli teatteritaiteen tohtoriksi. Väitöskirja *Tunnetiloissa – Teatterikorkeakoulussa 1980- ja 1990-luvuilla opiskelleiden näyttelijöiden käsitykset tunteista ja tunnetyöskentelystä* valmistui vuonna 2013. Väitöskirjan  jälkeen hänet kutsuttiin opettamaan Teatterikorkeakouluun ja Avoimeen taideyliopistoon. Hän työskentelee Taideyliopiston lehtorina ja tutkijana.

## Filmografia

## Lähteet
Pepe Kalle

**Pepe Kalle** (30. marraskuuta 1951 – 28. marraskuuta 1998) oli kinshasankongolainen soukous-muusikko. Hän levytti 20-vuotisen uransa aikana yli kolmesataa laulua ja kaksikymmentä albumia. Pepe Kallen oikea nimi oli Kabasele Ya Mpanya, mutta hänet tunnetaan paremmin taiteilijanimellään. 

Pepe Kalle aloitti uransa yhtyeessä African Jazz. Myöhemmin hänestä tuli Lipua Lipua -yhtyeen laulaja. Lipua Lipuasta lähdettyään Pepe Kalle perusti yhtyeen Empire Bakuba. Myöhäisellä urallaan Pepe Kalle toimi sooloartistina ja teki yhteistyötä muun muassa Lutumba Simaron ja Nyoka Longon kanssa. Kallen sooloalbumeihin kuuluu muun muassa *Gigantafrique* (1990).

Pepe Kalle kuoli sydänkohtaukseen vuonna 1998.
Kékélé

**Kékélé** on kinshasankongolainen rumbaa ja soukousia esittävä maailmanmusiikkiyhtye. Se perustettiin vuonna 2001. Useimmat Kékélén jäsenistä, kuten Syran Mbenza, Wutu Mayi, Nyboma, Bumba Massa ja Loko Massengo, tunnetaan myös muista yhtyeistä. Kékélé on esiintynyt Euroopassa ja Pohjois-Amerikassa. 

## Diskografia
**Rumba Congo* (2001)
**Congo Life* (2003)

## Aiheesta muualla
*Kékélén jäsenen haastettelu
Old Man’s Child

**Old Man's Child** on norjalainen black metal -yhtye. Galder (oikealta nimeltään Thomas Rune Anderson) perusti sen vuonna 1993. Yhtyeen kokoonpano vaihtelee jatkuvasti ja Galder on ainoa pitkäaikainen jäsen. Vaikka Galder liittyi vuonna 2001 Dimmu Borgiriin, hänen aktiivisuutensa Old Man's Childissa ei ole vähentynyt. Old Man's Childilla oli levytyssopimus Century Media Recordsin kanssa.

## Diskografia
**Studioalbumit**
*
*
*
*
*
*
*

**EP:t**
*
*

**Kokoelma-albumit**
* 

**Demot**
* 

## Lähteet

## Aiheesta muualla
* Virallinen MySpace-sivusto
Orange Goblin

**Orange Goblin** on vuonna 1995 perustettu brittiläinen stoner rock -yhtye. Aluksi yhtye toimi nimellä Our Haunted Kingdom.

Yhtyeen viiden ensimmäisen albumin ajan sen levy-yhtiönä toimi Rise Above Records. Kuudennen albuminsa, Healing Through Fire (2007), Orange Goblin julkaisi Mayan/Sanctuary Recordsin kautta ennen siirtymistään Candlelight Recordsille, jonka tuottamana ilmestyi yhtyeen toistaiseksi viimeinen albumi, A Eulogy for the Damned (2012). 

## Nykyinen kokoonpano
*Ben Ward - laulu, kitara
*Joe Hoare - kitara
*Martyn Millard - basso
*Chris Turner - rummut

## Entiset jäsenet
*Pete O'Malley - kitara
*Duncan Gibbs - kosketinsoittimet (sessiomuusikko)

## Diskografia
### Studioalbumit
* Frequencies from Planet Ten, 1997	
* Time Travelling Blues, 1998
* The Big Black, 2000	
* Coup de Grace, 2002		
* Thieving from the House of God, 2004	
* Healing Through Fire, 2007	
* A Eulogy for the Damned, 2012	
* Back from the Abyss, 2014 (julkaisu 7. lokakuuta)
* The Wolf Bites Back (2018)

### EP:t
* Electric Wizard/Our Haunted Kingdom Split, 1996
* Nuclear Guru Single, 1997
* Electric Wizard/Orange Goblin Split, 1997
* The Time EP, 1998
* Orange Goblin/Alabama Thunderpussy Split, 2000

### Livealbumit
* A Eulogy For The Fans... Orange Goblin Live, 2013
* Rough & Ready, Live & Loud, 2020

## Lähteet
Sirri

**Sirri** on Iranille kuuluva saari Persianlahdella, Yhdistyneiden arabiemiraattien länsipuolella. Saarella tai sen lähistössä on useita öljy- tai kaasukenttiä.

Saaren pinta-ala on 17,3 neliökilometriä. Saarella avattiin vuonna 2013 Persianlahden suurin nesteytetyn maakaasun (LNG) tuotantolaitos ja Iran pyrkii kasvattamaan saareen Irakin sodan jälkeen vuonna 1985 avattua vientiterminaalia (vientisatama). Saarelta johtaa Iranin mantereenpuoleiseen osaan ja Arabiemiirikuntiin yhteensä 900 kilometriä pitkä putkisto. Iranilla on maailman neljänneksi suurin todennettu öljyvaranto (kun liuskekaasua ei lueta mukaan) ja maailman toiseksi suurin maakaasuvarannoista.

Saarella on lentokenttä (ICAO: OIBS).

Saarelle sijoitettiin ilmapuolustukseksi Iranin Yhdysvalloilta hankkimia MIM-23 Hawk-ilmatorjuntaohjuksia. Iran sijoitti 1990-luvulla saarelle myös kiinalaisia HY-2 Silkworm -merimaaliohjuksia.

Sirrin lähisaarista Abu Musasta ja Tunbista on Arabiemiirikunnat kiistellyt Iranin kanssa. Näiden Persianlahden saarten avulla voi periaatteessa sulkea Persianlahden Hormuzinsalmen länsipuolista meriliikennettä, mikäli laivaliikennettä uhataan merimaaliohjuksilla. 

## Lähteet

## Aiheesta muualla

*NASAn satelliittikuva Sirristä 
* Iran Installs Persian Gulf Largest NGL Plant in Siri Island  (nioc.ir)
On Thorns I Lay

**On Thorns I Lay** on kreikkalainen heavy metal -yhtye. Se perustettiin vuonna 1992 Ateenassa nimellä "Phlebotomy". 

Yhtye on kokenut erilaisia tyylillisiä vaiheita uransa aikana. He aloittivat brutaalista death metalista varhaisina päivinään, siirtyivät sitten mustaan death doom -symfoniseen tyyliin ensimmäisen EP:nsä myötä ja omaksuivat myöhemmin atmosfäärillistä doom-deathia varhaisilla albumeillaan sekä goottimetallia. On Thorns I Lay kuuluu ensimmäisen suuren goottilaisen doom-aallon yhtyeisiin, jotka systematisoivat vastakkainasetteluäänien periaatteen, tunnetun "kauneus ja peto" -tyylinä.Ensimmäisen osan urastaan päättyessä 2000-luvun alussa he siirtyivät kohti pelkistetympää ja introspektiivisempää rock-metallityyliä. Yhtye oli tauolla vuosina 2006 lähes kymmenen vuoden ajan. He palasivat yhteen vuonna 2015 ja palasivat vähitellen uransa alun doom-death-tyyliin. He ovat julkaisseet kolme albumia tähän mennessä, ja uusi albumi on odotettavissa marraskuussa 2023. On huomionarvoista, että yhtye koki hajoamisen vuosina 2021-2022. Useat sen jäsenet, mukaan lukien laulaja, kitaristi ja entinen rumpali, jättivät yhtyeen palatakseen takaisin alkuperäiseen kokoonpanoonsa, Phlebotomyyn, käynnistäen siten uudelleen aikaisemman inkarnaationsa yhtyeestä, jonka alla he julkaisivat myös levyn vuonna 2023.

## Diskografia
**Sounds of Beautiful Experience* (1995)
**Orama* (1997)
**Crystal Tears* (1998)
**Future Narcotic* (2000)
**Angeldust* (2001)
**Egocentric* (2003)
**Eternal Silence* (2015)
**Aegean Sorrow* (2018)
**Threnos* (2020)
*''On Thorns I Lay (2023)

## Jäsenet
;Nykyiset
*Peter "Invoker" Miliadis - laulu, basso
*Chris Dragamestianos - kitara
*Nikolas Perlepe - kitara
*Antonis Ventouris - koskettimet
*Stelios Darakis - rummut

;Yhteistyöt
*Georgia Grammaticos/Grammaticoù - naishenkilön enkelimäinen ääni (1996-1997)
*Marcela Buruiana - naishenkilön enkelimäinen ääni (1999–2003)
*Marius - ääni
*Thanazis Hatzaiagapis - sähkökitara

;Entiset
*Stefanos Kintzoglou - basso (1992-2017), [aulu (1992-2001; 2004-2021)
*Filippos Koliopanos - kitarat (2020-2022)
*Giannis Koskinas - basso (2020-2022)
*Fotis Hondroudakis - rummut (1995–1997, 2003-2019)
*Akis Pastras - kitara (2015-2020)
*Maxi Nil - naisääni (2004-2015)
*Minas Ganeau - kitara, laulu (2002-2012)
*Elena Doroftei - alttoviulu (1999–2002)
*Claudia J. - naisääni (2000–2001)
*Evans M. - rummut (2000-2001)
*Roula Mammalis - koskettimet , naisääni (1997-1998)
*Ionna Doroftei - koskettimet (1999)
*Michael Knoflach - basso
*Jim Ramses - basso (1995)
*Andrew/Anderi Olaru - rummut (1999)
Disincarnate

**Disincarnate** on yhdysvaltalainen death metal -yhtye. Sen perusti kitaristi James Murphy, joka on toiminut myös yhtyeissä Testament, Cancer, Obituary ja Death. Yhtye julkaisi ensimmäisen albuminsa, *Dreams of the Carrion Kindin* vuonna 1993.

## Diskografia
### Studio
*1993 – *Dreams of the Carrion Kind*
### demo
*1992 – *Soul Erosion*

## Jäsenet
### Alkuperäiset
*Bryan Cegon – laulu
*James Murphy – kitara
*Jason Carman – rytmikitara
*Tobias Pike – basso
*Alex Marquez – rummut

### Nykyiset
*Bryan Cegon – laulu
*James Murphy – kitara
*Jason Carman – rytmikitara
*Mike Fiscina – basso
*Tommy Viator – rummut

### Entiset
*Tobias Pike – basso
*Alex Marquez – rummut
Dreams of Sanity

**Dreams of Sanity** oli itävaltalainen heavy metal -yhtye. Se perustettiin vuonna 1991. Yhtye ehti julkaista kolme albumia ennen hajoamistaan vuonna 2002.

## Jäsenet
*Sandra Schleret - laulu
*Christian Marx - kitara
*Andreas Wildaur - kitara
*Michael Knoflach - basso
*Frederic Heil - kosketinsoittimet
*Harald Obexer - rummut

## Diskografia
**Komodia* (1997)
**Masquerade* (1999)
**The Game* (2000)
Linoleumi

**Linoleumi** eli **linoli** tai **korkkimatto** on lattianpäällyste. Se on kulutusta kestävä ja siten usein julkisissa tiloissa käytetty materiaali. Linoleumin keksi englantilainen Frederik Walton, joka patentoi sen 1863. 

Linoleumi valmistetaan uusiutuvista materiaaleista kuten pellavaöljystä ja hartsista. Seokseen lisätään puu- tai korkkijauhetta, kalkkikiveä ja väripigmenttejä  . Alustana käytetään juuttikangasta . Linoleumi koostuu siten jopa 97-prosenttisesti luonnonaineista.

Käyttämällä eri värejä linoleumilla voidaan kuvioida lattiapintoja. Se on melko huokoinen materiaali, mutta oikein hoidettuna se on hyvin kestävä. Lattialinoleumissa pinnoitteena käytetään vesipohjaista akrylaattipinnoitetta tai PUR-pinnoitetta. 

Linoleumista voi syntyä sisäilmaan matalan hajukynnyksen VOC-yhdisteitä eli haihtuvia orgaanisia yhdisteitä, joista merkittävimpiä ovat butanaali, heksanaali, heptanaali, oktanaali, nonanaali, dekanaali, etaanihappo, propaanihappo, butaanihappo, hiilihappo, tolueeni ja 2-pentyylifuraani.

## Katso myös
* Linoleikkaus

## Lähteet

## Kirjallisuutta

* Pamela H. Simpson: "Comfortable, Durable, and Decorative: Linoleum’s Rise and Fall from Grace"         
* Pamela H. Simpson: "Linoleum and Lincrusta: The Democratic Coverings for Floors and Walls"
Pantomiimi

**Pantomiimi** on esittävän taiteen muoto, joka perustuu suurelta osin esiintyjän liikkumiseen ja elehtimiseen. Pantomiimiin kuuluvat yleensä tehostetut eleet, naamion kaltainen meikki, akrobatia, jongleeraus, klovneria, satiiri, improvisointi sekä nuket ja marionetit.

Nykyajan pantomiimikot eivät tyypillisesti puhu esiintyessään. Tämän perinteen kerrotaan pohjautuvan roomalaisen Livius Andronicuksen esiintymiseen vuonna 240 eaa., kun hän menetti äänensä ja palkkasi näyttelijän puhumaan puolestaan esityksen aikana. Ranskassa 1700- ja 1800-luvun alussa puheteatterit nähtiin virallisten teatterien kilpailijoina, joten pantomiimikot hiljennettiin lainsäädännöllä.

Pantomiimikoita oli jo antiikin Kreikassa ja Roomassa. Myöhemmin heitä esiintyi keskiajan Euroopan teattereissa ja hoveissa sekä commedia dell’artessa. Aasiassa pantomiimi on ollut usein osa muun muassa nō-, kyōgen-, kabuki-, bunraku-, kathakali-, ja bharata natyam -teatteria sekä kiinalaista oopperaa ja indonesialaista tanssiteatteria.

Modernia pantomiimin muotoa voidaan kutsua myös *miimiksi*. Nykyajan tunnetuin miimikko on ranskalainen Marcel Marceau. Miimikkoja näkee suurkaupunkien kaduilla katuesiintyjinä. Monet heistä esittävät Marcel Marceaun kuuluisaksi tekemiä liikesarjoja, kuten tuulta vasten kävely, banaanin kuoriminen ja suuren näkymättömän laatikon sisään joutuminen.

## Katso myös
* Eletanssi

## Lähteet
Lee ”Scratch” Perry

**Lee ”Scratch” Perry** (*Rainford Hugh Perry*, 20. maaliskuuta 1936 Kendal, Jamaika – 29. elokuuta 2021) oli yksi merkittävimmistä reggae- sekä dub-musiikin vaikuttajista.

Bob Marley and the Wailers oli ollut jo 1960-luvulla suosittu Jamaikalla, mutta vuonna 1970 Bob Marley ja Perry yhdistivät voimansa. Perry onnistui vakuuttamaan Marleyn muuttamaan tyyliänsä tarkoista harmonioista vilpittömämpään suuntaan. Marley otti Perryn vaikutuksesta hengellisemmän lähestysmistavan ja kopioi joitakin osia tämän laulutyylistä. Marley alkoi laulaa enemmän bassovoittoisesti. Perry oli tuottamassa Marleylle useita kappaleita, joista tuli maailmanlaajuisesti tunnettuja. Perryn Black Arkissa äänitettiin monia muitakin tunnettuja levyjä. Siellä kävivät äänittämässä muun muassa Heptones, Junior Byles, Max Romeo ja The Congos.

Black Arkin suosio alkoi laskea 1970-luvun lopussa, ja Perry itse kärsi mielenterveyden häiriöstä ja käytti liikaa marijuanaa ja rommia. Tunnetun legendan mukaan Perry itse poltti studionsa vuonna 1983.

Perry jatkoi uraansa 1980-luvulla ja teki joitakin levyä ja tuotti myös muiden albumeita. Hänen vanha tuotantonsa nousi pinnalle 1990-luvulla, ja niistä otettiin monia uusintapainoksia ja tehtiin kokoelmia, mikä auttoi Perryä taloudellisesti. Vuonna 2003 hänen uusi levynsä *[[Jamaican E.T.]]* palkittiin parhaan reggaealbumin Grammyllä. 

## Diskografia

### Albumit

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* Back on the Controls (2014)

#### Kokoelmat

* *[[Chicken Scratch]]* (*[[Coxsone Dodd]]*in tuottama) (1963–1966)
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Lähteet

## Kirjallisuutta
* 

## Aiheesta muualla

* Black Arkin viralliset sivut
Haapaniemi (Kuopio)

**Haapaniemi** on Kuopion kaupunginosa keskustan eteläpuolella noin kilometrin päässä torilta, ruutukaavan lounaispuolella. Kaupunginosan asukasluku on noin 4&nbsp;000. Saaristokaupunkiin kulkevan Saaristokadun pohjoispää johtaa Haapaniemelle, samoin kuin moottoritien keskustaan johtava eteläinen ramppi. 

## Historia
Alueesta suunniteltiin huvilakaupunginosaa vuonna 1899 pidetyssä arkkitehtikilpailussa, jonka voitti Haapaniemen osalta arkkitehti Lars Sonck. Kilpailutöiden pohjalta laadittiin alueelle luonnos asemakaavasta jota alettiin noudattaa. Teollisuuslaitoksten tulo alueelle 1900-luvun alussa kuitenkin hautasi ajatuksen huvilakaupunginosasta ja alueelle syntyi asuntoja työväestölle. 

## Asuminen
Haapaniemi jakautuu rakentamisen osalta kahteen osaan, puhekielessä Haapaniemeen ja Uuteen Haapaniemeen. Lisäksi Mölymäeksi nimitetään Haapaniemen pohjoisella reunalla sijaitsevaa korkeinta kohtaa. Sen alkuperäinen nimi oli Myllymäki. Kertoman mukaan mäki on saanut nimensä alueella asuneista perheistä, joiden lapsista syntyi mölyä. Keskustaan juuri Mölymäeltä näkyvät viisi kaupungin korkeimpiin kuuluvaa kerrostaloa. Rakennuskanta Haapaniemellä on puutalovaltaista omakotialuetta sekä eteläreunalla sijaitsevia teollisuusrakennuksia. Vuosina 1962 ja 1972 Myhkyrinkadun molemmin puolin rakennettiin porrastettuja terassitaloja, myöhemmin muutamia samantyyppisiä taloja rakennettiin myös Tasavallankadun varteen sekä sen toiselle puolelle. Alueen itäreunalla sijaitsee 1950-luvulla rakennettu 7-kerroksinen kerrostalo joka hallitsee näkymää Kallavedeltä päin.

### Uusi Haapaniemi
Uusi Haapaniemi sijaitsee Kallaveden rannalla alempana kuin Haapaniemen vanhemmat asuinalueet, Haapaniementien ja rannan välissä. Uuden Haapaniemen talot ovat suurelta osin vaaleasta tiilestä rakennettuja kerrostaloja ja muutamat niistä on rakennettu opiskelija-asunnoiksi. Taloja rakennettiin 1980-1990 -luvun taitteessa ja uusimmat talot on rakennettu vuonna 2007.

## Rakennuksia
Kuopion Energian Haapaniemen voimalaitos sijaitsee myös Haapaniemen rannassa entisen, nyt jo puretun, Saastamoisen rullatehtaan vieressä. Kuopion rahtisatama sijaitsee sen eteläpuolella. Hieman etelämpänä, Bellanrannaksi kutsutulle alueelle on rakennettu palkittua helsinkiläistä Löylyä muistuttava saunakompleksi Saana. Kuopion keskuskentän jalkapallostadion (aik. Magnum-areena) on Haapaniemen kaupunginosassa entisen Kuopion raviradan alueella Mölymäen päällä, mutta on joutumassa 2020-luvulla muutosten kouriin. Mölymäellä sijaitseva Savon ammattiopiston Kuopion suurin koulutusyksikkö on muuttamassa Savilahteen, ja tilalle on 2020-luvulla nousemassa uusia kerrostaloja sekä jalkapallo- ja tapahtumastadion. Itä-Suomen lapsi- ja nuorisopotilaille erikoissairaanhoitoa tarjoava Kuopion yliopistollisen sairaalan Alavan sairaala sijaitsee Keskuskentän ja Niiralan puolelle jäävän Alavan kirkon välisessä rinteessä.

## Lähteet

## Aiheesta muualla

*Haapaniemi Kuopion kaupunginosat -palvelussa  
*pohjois-savonmuisti.fi Mölymäen veijarit
Haapaniemi (Rantasalmi)

**Haapaniemi** on kylä Etelä-Savossa Rantasalmen kunnassa.

Haapaniemessä toimi Suomen ensimmäinen maavoimien upseerikoulu (vuorotellen nimillä Haapaniemen sotakoulu, Haapaniemen Kadettikoulu ja Haapaniemen Kenttämittauskoulu) vuosina 1780–1819. Haapaniemen kartano on eräs nimellä Rantasalmen kartanot tunnetuista, Museoviraston valtakunnallisesti merkittäviksi arvioimista rakennetun kulttuuriperinnön (RKY) kohteista Suomessa.

## Lähteet

## Aiheesta muualla
* Haapaniemen kadettikoulun historiaa
Haapaniemi (Vaasa)

**Haapaniemi** () on Vaasan 27. kaupunginosa ja osa-alue, joka sijaitsee Vanhan Vaasan pohjoispuolella noin viisi kilometriä nykyisestä Vaasan keskustasta itään. Variskan yhtenäiskoulu sijaitsee Haapaniemen puolella.

Kaupunginosa on suurimmaksi osaksi rakentunut 1970- ja 1980-lukujen aikana seudun suunnittelukilpailun voittaneen ehdotuksen pohjalta, mutta alueen vanhin osa on 1950-luvulta. Haapaniemi on suurimmaksi osaksi omakotialuetta. Alueen lounaisosassa Saarnitien ja Omenakujan välissä on pieni kerrostalokeskittymä.

Vaasan kaupunginhallinnon tilastoalueista Haapaniemi kuuluu Ristinummen suuralueeseen.

## Väestö
Vuonna 2013 Haapaniemen alueella oli 768 asukasta.

Haapaniemen asukkaista äidinkielenään suomea puhui 82,3&nbsp;%, ruotsia 13,1&nbsp;% ja muita kieliä 4,6&nbsp;% vuonna 2015. Alueen työvoimasta oli opiskelijoita 13,1&nbsp;% ja työttömiä 10,7&nbsp;% vuonna 2013.

## Lähteet
*

### Viitteet

## Aiheesta muualla
* Haapaniemi, Vaasa Haapaniemen Omakotiyhdistys ry.
Into Eternity

**Into Eternity** on kanadalainen death metal -yhtye. Se perustettiin Reginassa, Saskatchewanissa. Yhtyeen ensimmäinen albumi ilmestyi vuonna 2000.

## Jäsenet
*Amanda Kiernan - laulu
*Bryan Newbury - rummut 
*Troy Bleich - basso/taustalaulu
*Justin Bender - kitara
*Tim Roth (perustaja) - kitara/taustalaulu

## Diskografia
**Into Eternity* (2000)
**Dead or Dreaming* (2001)
**Buried in Oblivion* (2004)
**The Scattering of Ashes* (2006)
**The Incurable Tragedy* (2008)
**The Sirens* (2018)

## Aiheesta muualla
* Into Eternityn kotisivut
Niirala

**Niirala** tarkoittaa seuraavia paikkoja:

* Niirala, Kuopion kaupunginosa
* Niirala, kylä Leppävirralla
* Niirala, kylä Värtsilässä Tohmajärvellä
* Niirala, rautatieasema Tohmajärvellä
* Niiralan raja-asema, Tohmajärven Niiralassa sijaitseva Pohjois-Karjalan ainoa rajanylityspaikka.
Lacrimas Profundere

**Lacrimas Profundere** on saksalainen heavy metal -yhtye. Kitaristi Oliver Schmid perusti sen vuonna 1993. Uransa alkuvaiheissa Lacrimas Profunderen musiikissa oli vaikutteita lähinnä doom metallista. Yhtye julkaisi ensimmäisen albuminsa, *...and the Wings Embraced Usin* vuonna 1995.

## Diskografia
### Albumit
**...and the Wings Embraced Us* (1995)
**La Naissance D'Un Rêve* (1997)
**The Crown of Leaving* (1997)
**The Embrace and the Eclipse* (1998)
**Memorandum* (1999)
**Burning: A Wish* (2001)
**Fall, I Will Follow* (2002)
**Ave End* (2004)
**Filthy Notes for Frozen Hearts* (2006)
**Songs for the Last View* (2008)
**The Grandiose Nowhere* (2010)
**Antiadore* (2013)
**Hope Is Here* (2016)
**Bleeding the Stars* (2019)
**How to Shroud Yourself with Night* (2022)

### Demot
**The Crown of Leaving* (1997)
**The Embrace and the Eclipse* (1998)

### EP't
**Again It's Over* (2006)
**Acousticadore* (2014)

### Videot
*"Ave End" (2004)
*"Amber Girl" (2004)
*"Again It's Over" (2006)
*"My Velvet Little Darkness" (2006)
*"A Pearl" (2008)
*"And God's Ocean" (2009)
*"The Letter" (2010)
*"Lips" (2011)
*"My Release In Pain" (2013)
*"Antiadore" (2014)
*"Hope Is Here" (2016)
*"Father Of Fate" (2019)
*"The Kingdom Solicitude" (2019)
*"I Knew And Will Forever Know" (2020)

## Jäsenet
### Nykyinen kokoonpano
*Julian Larre (laulu) http://bravewords.com/news/lacrimas-profundere-announce-new-vocalist-video-message-streaming
**Oliver Nikolas Schmid* (kitara)
**Tony Berger* (kitara)
**Peter Kafka* (basso)
**Korl Fuhrmann* (rummut)

### Aikaisemmat jäsenet
**Anja Hötzendorfer* (laulu, viulu - 1995~1996)
**Manu Ehrlich* (kitara - 1996)
**Marco Praschberger* (kitara - 1997~2002)
**Markus Lapper* (basso - 1994~1999)
**Rico Galvagno* (basso - 2000~2003)
**Eva Stoger* (koskettimet, huilu - 1995~1997)
**Ursula Riedl* (harppu - 1997)
**Christian Greisberger* (rummut - 1996)
**Stefan Eireiner* (rummut - 1997~1998)
**Lorenz Gehmacher* (rummut - 1999)
**Willi Wurm* (rummut - 1999~2005)
**Christian Freitsmiedl* (kitara - 2002~2005)
**Daniel Lechner* (basso - 2003~2007)
**Christopher Schmid* (laulu - 1993~2007)
**Roberto Vitacca* (laulu - 2007~2018)

## Aiheesta muualla
*Lacrimas Profunderen viralliset kotisivut
Alvis Vickers

**Alvis Vickers** oli vuosina 1999–2004 toiminut brittiläinen puolustusvälineyhtiö, joka valmisti muun muassa kevyitä panssarivaunuja, kuten Scorpion ja taistelupanssarivaunuja. Alvis Vickers muodostui, kun Vickers-yhtiön (vuosina 1927–1977 nimellä Vickers-Armstrong) ostanut Rolls-Royce plc myi Vickersin asetuotannon edelleen Alvisille vuonna 2002. Alvis Vickers myytiin 2004 BAE Systems Land Systemsille, nyk. BAE Systems Land & Armaments.

## Alvis
Alvis Ltd. syntyi vuonna 1981, kun United Scientific Holdings plc osti kansallistetulta British Leyland Ltd. yhtiöltä sen Alvis-tytäryhtiön. Vuonna 1992 koko United Scientific-ryhmä sai nimen Alvis plc. Alvis hankki vuonna 1997 omistukseensa ruotsalaisen panssariajoneuvoja valmistavan Hägglund Vehiclen ja vuonna 1998 brittiläisen GKN:n panssariajoneuvotuotannon. Vuonna 2002 Alvis osti brittiläiseltä Rolls-Royceltä sen omistaman Vickersin puolustusvälinesektorin (Vickers Defence Systems). Loput Vickersin tytäryhtiöistä saivat nimen Vinters plc. Alvisin ja Vickersin yhdistyttyä nimeksi tuli Alvis Vickers. Se puolestaan päätyi vuonna 2004 osaksi BAE Systemsiä.

## Lähteet
Necrophagist

**Necrophagist** on saksalainen teknistä death metallia soittava yhtye. Sen ensimmäinen demo, *Requiems of Festered Gore* äänitettiin vuonna 1992. Demon äänityksen jälkeen suurin osa Necrophagistin jäsenistä jätti yhtyeen. Hetken aikaa ainoana jäsenenä oli turkkilaissyntyinen kitaristi-laulaja Muhammed Suiçmez. Yhtye on julkaissut kaksi täysimittaista studioalbumia. 21. helmikuuta 2006 Necrophagist ilmoitti uudesta kitaristista. Sami Raatikainen kiinnitettiin yhtyeeseen ennen kuin sen jäsenet edes näkivät häntä livenä. 

## Jäsenet

* Muhammed Suiçmez – kitara, laulu
* Sami Raatikainen – kitara
* Stefan Fimmers – basso
* Romain Goulon – rummut

## Diskografia
### Studioalbumit
* 
* 

### Demot
* 
* 

## Aiheesta muualla
* Yhtyeen virallinen kotisivu
T.i.l.a.

**T.i.l.a.** oli MTV3-kanavan viikoittainen sisustusohjelma, jota juonsivat Laura Ruohola ja Hanna Sumari. Ohjelma jakautui makasiininomaisesti osioihin, jotka toistuivat joka viikko samassa järjestyksessä. Kesäisin esitettiin Kesä T.i.l.a -ohjelmaa.

Ensimmäisenä on **muutoskohteen** esittely, jossa sisustussuunnittelija (Tomi Kouvola, Marianne Sundell, Helena Karihtala) esittelee huoneen, johon tehdään muutostyö, esimerkiksi makuuhuone.

**Teemassa** esitellään jokin sisustuksen nyt pinnalla oleva asia, kuten matot osana sisustusta tai valaisinten trendit.

**Decora**-osiossa yleensä Hanna Sumari toteuttaa jonkin pienen sisustuksen yksityiskohdan itse tekemisen askartelulinjalla, esimerkiksi lautasliinojen koristelun kohoväreillä tai lampunvarjostimen piristämisen

**Moderni klassikko** esittelee nimensä mukaisesti jonkin ohjelman tekijöiden mielestä klassikoksi yltäneen tuotteen sanoin ja studiokuvin, joissa tuote on irrotettu kokonaan kontekstista ja on täysin pääosassa.

**Kaunis koti** esittelee asunnon, jossa on siis jokin juju, joka erottaa sen tuiki tavallisesta. Esiteltävänä ovat olleet muun muassa keräilijän koti, romanttinen miniyksiö ja monta varakkaan ja paljon matkustelleen pariskunnan modernein klassikoin sisustettua kanta-Helsingin jugendtalon asuntoa.

Lopuksi esitellään valmis muutoskohde. Katsoja näkee ennen ja jälkeen kuvia, mutta itse työstä ei näytetä mitään, eikä hintaakaan erityisesti korosteta, vaikka muutos olisi varsin suurtakin, kuten seinien kaatamista tai uusien vesipisteiden lisäämistä. Tässä lienee pyritty pysyttäytymään poissa yhä enemmän tilaa etenkin brittiläisessä ja amerikkalaisessa televisiossa valtaavasta juuri toteutusvaiheen ongelmia ja budjetissa pysymisen vaikeutta korostavasta ohjelmatyypistä. Suunnittelija esittelee lyhyesti muutoksen, jossa katsojan päähuomio kiinnitetään yleensä valittuun värimaailmaan.

## Kirjallisuutta
* 

## Aiheesta muualla
*Sarjan kotisivu (vanhentunut linkki)
Polluted Inheritance

**Polluted Inheritance** oli alankomaalainen death metal -yhtye. Se perustettiin vuonna 1989. Yhtye julkaisi ensimmäisen demonsa vuonna 1991 ja ensimmäisen täysimittaisen albuminsa, *Ecociden* vuonna 1993. Ecociden julkaisun jälkeen Polluted Inheritancen levy-yhtiö meni konkurssiin. Yhtye äänitti demon *Demo 94* saadakseen levy-yhtiöiden huomion. Pian Polluted Inheritance solmi levytyssopimuksen DSFA:n kanssa. Vuonna 1996 ilmestyi uusi albumi, *Betrayed*. Samana vuonna Polluted Inheritance teki kiertueen Orphanage -yhtyeen kanssa. 

Betrayedin julkaisun jälkeen levy-yhtiö purki levytyssopimuksen yhtyeen kanssa. Vuonna 2001 Polluted Inheritance sai levytyssopimuksen belgialaisen RokaRolan kanssa. Samana vuonna yhtye julkaisi kolmannen albuminsa, *Into Darknessin*. 

Polluted Inheritance lopetti toimintansa vuonna 2008.

## Diskografia
### Studioalbumit
* 
* 
* 

### Demot
* 
* 
* 

## Viimeinen tunnettu kokoonpano
* Friso Van Wijck – rummut
* Erwin Wesdorp – kitara
* Ronald Camonier – laulu, kitara
* Steven Vrieswijk – bassokitara

### Entiset jäsenet
* Menno de Fouw – bassokitara
* Jean-Paul Hoorman – laulu

## Aiheesta muualla
*
Käännösmuisti

**Käännösmuisti** on käännösohjelman luoma tietokanta, joka sisältää sekä lähde- että kohdekielisen tekstin jaettuna käännösohjelmassa määritettyihin käännössegmentteihin (yleensä virke). Käännösmuisti helpottaa kääntämistä, kun käännetään uutta samaan aihepiiriin kuuluvaa tekstiä tai jos halutaan päivittää aiemmin käännetyn lähdetekstin uusi versio. Tällöin käännösmuisti tarjoaa käännösehdotuksia.

## Toimintaperiaate
Tekstiä käännettäessä ohjelma tarjoaa kääntäjälle käännösmuistista löytyviä segmenttejä sen mukaan, miten vastaavuusaste prosentteina on ohjelmassa määritelty. Täydellisessä vastaavuudessa (100 %) segmentit ovat identtiset (ja voidaan siten kääntää automaattisesti) ja osittaisessa (sumeassa) vastaavuudessa käännössegmentti on vain samankaltainen ja saattaa vaatia muokkausta.

Käännösmuisti voidaan luoda kolmella eri tavalla:
# Kääntäjä luo käännösmuistia kääntäessään tekstiä.
# Käännöksessä käytetään aikaisemman käännöksen yhteydessä luotua käännösmuistia.
# Käännösmuisti luodaan kohdistamalla aikaisemmin tehty käännös sen lähtötekstiin.

## Käännösmuistijärjestelmiä
Käännösmuistia hyödyntäviä ohjelmia ovat esimerkiksi:
* Alchemy Catalyst

* Across
* SDL Trados Studio
* DejaVu
* WordFast
* STAR Transit
* OmegaT
* Kilgray memoQ
* Maxprograms Swordfish
* Western Standard Fluency
* MetaTexis

## Lähteet

### Viitteet

## Aiheesta muualla
* WWW-palvelu, joka tuottaa kaksikielisen erikoisalasanaston käännösmuististasi, maksuton, tukee suomea, ruotsia ja englantia (sivusto on englanninkielinen)
Malignancy

**Malignancy** on yhdysvaltalainen death metal -yhtye. Se perustettiin helmikuussa 1992 nimellä "Carcinogen". Yhtyeen ensimmäinen demo oli huhtikuussa 1993 julkaistu *Eaten Out From Within*. Varsinkin yhtyeen alkuaikoina sen kokoonpano vaihteli usein.

## Jäsenet
*Danny Nelson - laulu
*Ron Kachnic - kitara
*Lancy Snyder - basso
*Mike Heller - rummut

## Diskografia
### Studioalbumit
**Intrauterine Cannibalism* (1999)
**Motivated by Hunger ([[MCD]], [[2000]])
**Ignorance is Bliss* (aiemmista demoista koostuva kokoelma, [[2001]])
**Frailty of the Human Condition* ([[2002]])
**Cross Species Transmutation* ([[MCD]], [[2003]])
**Eugenics* ([[2012]])

=== Demot ===
**Eaten Out From Within* ([[1993]])
**Rehearsal Demo* ([[1994]])
**Rehearsal Demo* (uusi versio, [[1996]])
**Ignorance is Bliss* ([[1997]])
**Promo CDR'' (1998)

## Aiheesta muualla
*Virallinen sivusto
WRC

**WRC** voi tarkoittaa ainakin seuraavia asioita:
*Rallin maailmanmestaruussarja, WRC, englannin sanoista *World Rally Championship*
*World Rally Car, WRC, rallin autoluokka.
* *[[World Rally Championship (pelisarja)|World Rally Championship]]* pelisarja rallin maailmanmestaruussarjasta
** *[[WRC 3]]*, videopeli
** *[[WRC 4]]*, videopeli
** *[[WRC 6]]*, videopeli
** *[[WRC 7]]*, videopeli
** *[[WRC 8]]*, videopeli
** *[[WRC 9]]*, videopeli
** *[[WRC 10]]*, videopeli
*World Radiocommunications Conference, Kansainvälisen televiestintäliiton radiokonferenssi
M24

**M24** voi tarkoittaa:

*Kevyttä panssarivaunua: M24 Chaffee
*Tarkkuuskivääriä: M24 SWS
*Messier 24, Jousimiehen tähtipilvi
Live & Rare

**Live & Rare** on Rage Against the Machinen vuonna 1998 vain Japanissa julkaistu albumi, joka sisältää live-materiaalia ja sinkkujen b-puolia. Ainoa ennenjulkaisematon kappale on NWA-cover kappaleesta "Fuck the Police".

## Kappalelista
# "Bullet in the Head" – 5:44 
# "Settle for Nothing" – 4:57
# "Bombtrack" – 5:55
# "Take the Power Back" – 6:13
# "Freedom" – 6:00
# "Intro (Black Steel in the Hour of Chaos)" – 3:42 (mukana Chuck D (Public Enemy))
# "Zapata's Blood" – 3:49
# "Without a Face" – 4:06
# "Hadda Be Playing on the Jukebox" – 8:04 (Allen Ginsbergin runo)
# "Fuck tha Police" – 4:09 (N.W.A cover)
# "Darkness" – 3:41
# "Clear the Lane" – 3:50

## Kokoonpano
*Zack de la Rocha - laulu
*Tim Commerford - basso ja taustalaulu
*Tom Morello - kitara
*Brad Wilk - rummut

## Listasijoitukset
Opinto-ohjaus

**Opinto-ohjaus** (peruskouluissa **oppilaanohjaus**) on peruskouluissa, lukioissa ja ammattioppilaitoksissa toteutettava toiminta ja oppiaine, joka pyrkii ohjaamaan oppilaita ja opiskelijoita opiskelussa ja jatko-opintoja koskevissa kysymyksissä sekä ohjaamaan opiskelijat työelämään.

Opinto-ohjaukseen kuuluu oppilaiden ja opiskelijoiden auttaminen aine- ja kurssivalinnoissa, auttaminen oppimisongelmissa sekä henkilökohtainen ohjaus. Opinto- ja oppilaanohjaus on paljolti oppilaiden ja opiskelijoiden, opettajien ja huoltajien yhteistoimintaa. Oppilaanohjaus tutustuttaa oppilaita myös työntekoon järjestämällä tutustumiskäyntejä yrityksiin ja toteuttamalla käytännön tutustumista työelämään, työelämään tutustumisjaksoja eli työelämätietoutta. Opinto-ohjaus ohjaa opiskelijoita myös oman opinto-ohjelman suunnittelussa.

Opinto-ohjaajilta (lyhenne opo) ja oppilaanohjaajilta vaadittavat koulutus, työkokemus ja muut ehdot esitetään oppilaitoslainsäädännössä. Yleensä viran pätevyyteen vaaditaan oikean oppilaitosmuodon opettajapätevyys ja ohjausopinnot. Siinä missä peruskouluissa voi yksi henkilö olla keskittynyt ainoastaan oppilaanohjaajan työhön, opinto-ohjaajat hoitavat usein myös jotakin muuta opettajan virkaa.

Opinto- ja oppilaanohjaajan lisäksi opinto- ja oppilaanohjausta antaa usein ryhmänohjaaja, muut opettajat, rehtori sekä tuutorit ja tukioppilaat.

## Lähteet

## Aiheesta muualla
* Opetushallituksen Opintopolku-portaali
* Opinto-ohjaajan ja oppilaanohjaajan ammatinkuvaus (Ammattinetti)
M10 Wolverine

**M10 Gun Motor Carriage** oli Yhdysvaltojen pääasiallinen panssarintorjuntavaunu toisessa maailmansodassa.

Yhdysvaltain taktiikkaan kuuluivat panssarintorjuntavaunut, joita käytettäisiin vihollisen panssarivaunujen tuhoamiseen, kun taas taistelupanssarivaunuja käytettäisiin pääasiassa jalkaväen tukena ja läpimurtoihin. M10 oli rakennettu Shermanin rungolle, johon oli asennettu avokattoinen pyörivä torni ja kolmituumainen (76,2 mm) M7-tykki. Tykissä muun muassa käytetty M79-panssariammus pystyi läpäisemään 100 millimetriä panssariterästä 914 metrin etäisyydeltä. Lähi- ja ilmapuolustukseen oli 12,7 millimetrin M2HB-konekivääri ja miehistöllä 7,62 millimetrin M1-puoliautomaattikarbiinit.

Perusmallissa M10 oli 375 hevosvoiman General Motors 6046 -kaksoisdiesel, jossa oli yhdistettynä kaksi suoraa kuusisylinteristä moottoria. Tätä mallia valmistettiin 5&nbsp;000 kappaletta. M10A1-version voimanlähde oli 450 hevosvoiman Ford GAA -V8 bensiinimoottori. M10A1:n valmistusmäärä oli noin 1&nbsp;700 kappaletta. Britit aseistivat omia M10-vaunujaan 76,2 mm O.Q.F 17-pdr Mk. V -tykillä eli niin sanotulla 17-naulaisella. Näin syntynyttä muunnosta kutsuttiin dieselkäyttöisillä malleilla nimellä Achilles IC ja bensiinikäyttöisillä malleilla nimellä Achilles IIC.

Nimen Wolverine alkuperä on tuntematon. Sodan ajalta ei löydy todisteita, että siihen oltaisiin viitattu tällä nimellä, joten nimi on todennäköisesti keksitty sodan jälkeen. Sekä yhdysvaltalaiset että britit viittasivat siihen yksinkertaisesti nimellä M10, tosin yhdysvaltalaiset käyttivät myös termiä TD (Tank Destroyer). Vuonna 1945 britit antoivat vaunulle nimeksi Achilles, joka viittaa sekä vaunun alkuperäiseen versioon että 17-paunan tykillä varustettuun versioon. Nimen Achilles uskotaan usein virheellisesti viittaavan vain jälkimmäiseen.

## Lähteet

## Aiheesta muualla
M18 Hellcat

**76 mm Gun Motor Carriage M18** oli toisessa maailmansodassa käytetty yhdysvaltalainen panssarintorjuntavaunu. Se sai lempinimen **Hellcat** ja tunnetaan nopeimpana sodassa käytettynä tela-ajoneuvona (88 km/h). M18:aa valmistettiin heinäkuusta 1943 lokakuuhun 1944. Kokonaisvalmistusmäärä oli 2&nbsp;507 vaunua. M18 oli koko toisen maailmansodan nopein telaketjullinen ajoneuvo.

Joulukuussa 1941 Yhdysvaltain maavoimien taisteluvälinelaitos (US Army Ordnance Corps) jätti tilauksen nopeasta panssaritorjuntavaunusta, joka olisi varustettu Christie-jousituksella, Wright Continental R-975 -moottorilla ja 37 millimetrin kanuunalla. Moottori oli yhdeksänsylinterinen 400 hevosvoiman bensiinikäyttöinen tähtimoottori.

Pohjois-Afrikassa käytyjen taistelujen perusteella huomattiin, että 37 millimetrin tykki oli riittämätön ja vaatimukseksi päivitettiin 57 millimetrin tykki. Prototyyppien ja kokeiden perusteella vaunuun otettiin vieläkin tehokkaampi 75 millimetrin tykki ja viimein 76,2-millinen M1A1, jonka putken pituus oli 52 kaliiperia. Kyseisestä tykistä käytettiin myös M1A1C- ja M1A2-malleja. Myös telapyörien Christie-tyypisestä kierrejousituksesta luovuttiin ja tilalle otettiin sauvajousitus. Suunnitelma lyötiin lukkoon helmikuussa 1943 ja valmistus alkoi saman vuoden heinäkuussa.

M18 pääsi tositoimiin Luoteis-Euroopassa ja Italiassa kesällä 1944. Vaunu osoittautui toimivaksi väijytyksissä ja yllätyshyökkäyksissä ja pystyi tuhoamaan kaikki paitsi raskaimmat saksalaispanssarit. Hellcatin panssarointi tosin oli paksuimmillaankin vain 25 millimetriä, joten se ei kyennyt pysäyttämään kevyidenkään panssarintorjuntatykkien ammuksia. 630. panssarintorjuntapataljoona ilmoitti heinäkuussa 1944 53 Tigerin ja Pantherin tuhoamisesta vain 17 vaunun tappioin.

Päinvastoin kun M4 Shermanin rungolle rakennettu M10 Wolverine, M18 Hellcat oli suunniteltu alun perin panssarintorjuntavaunuksi ja se oli tästä syystä painoltaan vain puolet M10:sta, huomattavasti nopeampi ja aseistettu tehokkaammalla tykillä. Varastotilaa oli huomattavasti enemmän, joten M18 pystyi kantamaan viiden miehen miehistön lisäksi 45 kappaletta 76 millimetrin tykin laukauksia ja yhden 12,7 millimetrin Browning M2 -konekiväärin, jota varten oli 800 patruunaa. Vaunun keveys (18 tonnia) oli muun muassa päältä avoimen tornin, ohuen panssaroinnin ja pienen koon ansiota. Avoin torni kuitenkin jätti miehistön tarkka-ampujille, kranaatinsirpaleille ja käsikranaateille alttiiksi.

M18:sta valmistettiin myös M39 Armored Utility Vehicle -muunnosta. Se oli torniton kuljetusvaunu, jota käytettiin tykinvetäjänä tai miehistön tai lastin kuljetukseen. On myös mahdollista, että sodan jälkeen vaunuun olisi yritetty sovittaa 90 millimetrin tykkiä, mutta asiasta ei tarkkaa tietoa.

## Lähteet

## Aiheesta muualla
M36 Jackson

**M36 Gun Motor Carriage** oli toisen maailmansodan aikainen yhdysvaltalainen panssarintorjuntavaunu (). Siitä käytettiin yleensä lempinimiä **Jackson** tai **Slugger** etelävaltioiden kenraali Thomas Jacksonin mukaan.

Raskaiden saksalaisten vaunujen, kuten Pantherin ja Tigerin ilmestyessä Yhdysvaltain armeijan M10 Wolverine -panssarintorjuntavaunu jäi nopeasti vanhentuneeksi. Sen 76 millimetrin tykki ei kyennyt läpäisemään uudempien vaunujen paksumpaa panssarointia. Tätä oli jo ennakoitu, ja jo syyskuussa 1942 Yhdysvalloissa oli ryhdytty suunnittelemaan uutta 90 millimetrin M3-tykkiä käyttävää vaunua. Kuten saksalainen 88 millimetrin KwK 36 -panssarivaunutykkikin, amerikkalainen M3-tykki oli kehitetty alun perin raskaasta ilmatorjuntatykistä. Sillä oli erinomainen kranaatin lähtönopeus, ja se kykeni lävistämään minkä tahansa tuolloin käytössä olleen panssarivaunun panssarin. 90 millimetrin M3-kanuuna valittiin myös raskaan M26 Pershing -vaunun pääaseeksi.

M36 rakennettiin M10A1:n rungolle. Tehokkaamman tykin lisäksi siinä oli parempi moottori ja etupanssarointi oli kaksi kertaa paksumpi kuin M10:ssä. Kuten aikaisemmissakin yhdysvaltalaisissa panssarintorjuntavaunuissa, torni ei ollut kokonaan panssaroitu painon säästämiseksi ja sen katto oli avoin. Tämän vuoksi vaunuun kehitettiin sirpalesuojaksi erillinen taittuva kattopanssari.

Uusi vaunu ilmestyi Eurooppaan vasta vuoden 1944 puolivälissä ja vain 1&nbsp;400 vaunua rakennettiin sodan aikana. Miehistöt pitivät uudesta vaunusta, joka oli yksi harvoista yhdysvaltalaisvaunuista, jolla pystyi torjumaan saksalaispanssarit pidemmän matkan päästä, kuten Ardennien taistelun aikana havaittiin. Korean sodassa moniin vaunuihin asennettiin runkokonekivääri jalkaväen torjuntaan.

Eri mallit:
* M36, vakiomalli
* M36B1, M36:n torni M4A3 Shermanin rungolle
* M36B2, muunnettu dieselkäyttöisistä M10A1-vaunuista

Toisen maailmansodan jälkeen Yhdysvaltain armeija käytti Jacksonia Korean sodassa, ja sen 90 millimetrin tykki kykeni tuhoamaan kaikki neuvostovalmisteiset vaunut yli kahden kilometrin etäisyydeltä. Jackson pysyi Yhdysvaltain armeijan kalustossa pitkälle 1950-luvun lopulle asti. 

Jacksonia vietiin sotien jälkeen moniin ulkomaihin, muun muassa Etelä-Koreaan ja Jugoslaviaan. Jugoslaviassa moottoriksi vaihdettiin 1970-luvulla venäläisen T-55-vaunun dieselmoottori, jolla liikkuvuutta saatiin parannettua. M36 Jacksonit osallistuivat vielä Jugoslavian hajoamissotiin vuosina 1991–1995. Ne palvelivat Kroatian armeijassa aktiivisesti vuoteen 2002 saakka, jonka jälkeen viimeiset 20 vaunua poistettiin palveluksesta.

## Lähteet

## Aiheesta muualla
Inside Out (punkyhtye)

**Inside Out** oli yhdysvaltalainen hardcore punk -yhtye. Yhtye tunnetaan nykyään parhaiten Rage Against the Machinen laulajan Zack De La Rochan ensimmäisenä yhtyeenä. Yhtye julkaisi vain yhden levyn: 7" EP:n *No Spiritual Surrender*, Revelation Recordsin kautta. Yhtye oli kirjoittanut aineistoa toiselle julkaisulleen, jonka nimeksi piti tulla *Rage Against the Machine*. Yhtye kuitenkin hajosi ennen levyn julkaisua.

## Jäsenet
* Zack De La Rocha – laulu
* Vic DiCara – kitara
* Mark Hayworth – basso
* Chris Bratton – rummut
* Sterling Wilson – basso (Soitti yhtyeessä ennen kuin Mark Hayworth tuli vakinaiseksi jäseneksi.)

## Diskografia
* 

## Aiheesta muualla
* Revelation Records
* Zack De La Rochan viralliset sivut
Joona Puhakka

**Joona Tapio Puhakka** (s. 23. kesäkuuta 1982 Kerava) on suomalainen uimahyppääjä.

Hän on Suomen ensimmäinen uimahyppyjen arvokilpailuvoittaja voittaessaan EM-kultaa metrin ponnahduslaudalta 2004 ja Suomen ensimmäinen MM-mitalisti sijoittuessaan kolmanneksi metrin ponnahduslaudalla Barcelonan MM-kisoissa 2003. EM-kilpailuista Puhakalla on kaikkiaan kaksi kultaa, kaksi hopeaa ja kolme pronssia.

Puhakka kirjoitti ylioppilaaksi Mäkelänrinteen urheilulukiosta vuonna 2002. Tämän jälkeen hän opiskeli urheilustipendiaattina kauppatieteitä Yhdysvalloissa, Phoenixissa, Arizonan osavaltion yliopistossa (ASU), josta hän valmistui kauppatieteiden kandidaatiksi keväällä 2007. Yhdysvalloissa Puhakkaa valmensi Mark Bradshaw. Suomessa valmentajana toimi Pentti Koskinen. Suomessa Puhakka edusti Vantaan Uimareita.

Puhakka oli ehdolla 2009 eurovaaleissa Kokoomuksen listalta, mutta häntä ei valittu. Syksyllä 2010 Puhakka tanssi Tanssii tähtien kanssa -TV-ohjelmassa sen viidennellä tuotantokaudella tanssinopettaja Sanni Siuruan kanssa. Hän sijoittui neljänneksi.

Puhakka on ollut vuodesta 2009 naimisissa Miljonääri-Jussi-ohjelmassa esiintyneen Phuong ”Funi” Buin kanssa. Parilla on kaksi lasta.

## Saavutukset
### Olympialaiset
* Kesäolympialaiset 2000 30:s 3 m ponnahduslauta
* Kesäolympialaiset 2004 14:s 3 m ponnahduslauta
* Kesäolympialaiset 2008 13:s 3 m ponnahduslauta

### MM-kilpailut
* 2001 MM 15:s 1 m, 29:s 3 m, 9:s 3 m parikilpailu parinaan Ville Vahtola.
* 2003 MM **pronssia 1 m**, 23:s 3 m.
* 2005 MM 4:s 1 m, 9:s 3 m, 
* 2007 MM 
** 10:s 3 metrin parikilpailu parinaan Ville Vahtola
** 14:s 3 metrin ponnahduslauta
** 23:s 1 metrin ponnahduslauta 

### EM-kilpailut
* 2000 EM pronssia 1 m, 14:s 3 m.
* 2002 EM 4:s 1 m, 6:s 3 m, 9:s 3 m parikilpailu parinaan Ville Vahtola.
* Madrid 2004: **kultaa 1&nbsp;m, hopeaa 3&nbsp;m**.
* Budapest 2006: **kultaa 1&nbsp;m, pronssia 3&nbsp;m**, viides 3&nbsp;m parikilpailu parinaan Ville Vahtola.
* Eindhoven 2008: **hopeaa 1&nbsp;m, pronssia 3&nbsp;m**, kahdeksas 3&nbsp;m parikilpailu parinaan Ville Vahtola.

### Muita saavutuksia
* Yhdysvaltain yliopistomestari 1 metrin ponnahduslaudalta 2003, 2005 ja 3 metrin ponnahduslaudalta 2004 ja 2005.
* Vuoden uintiurheilija 2004 (Suomen Uimaliitto)
* Valittiin Arizonan osavaltion yliopiston urheilun kunniagalleriaan vuonna 2015

## Luottamustoimet
Puhakka on toiminut Uimaliiton hallituksen jäsenenä sekä Unicefin ja Kummit ry:n kummina. Hän on toiminut myös Unicefin Puhtaan veden puolesta -lähettiläänä.

## Lähteet

## Aiheesta muualla
* Puhakka Arizonan osavaltion yliopiston urheilusivuilla
Eduskuntaryhmä

**Eduskuntaryhmä** on saman puolueen kansanedustajien yhteenliittymä, joka ottaa kantaa lakiehdotuksiin, lausuu mielipiteitä, tekee aloitteita, esittää hallitukselle vaatimuksia ja esittää uudistusehdotuksia. Suomen eduskunnassa, eduskuntaryhmät muodostuvat pääsääntöisesti eduskuntavaaleissa valituista puolueen kansanedustajista. Huhtikuusta 2023 lähtien eduskuntaryhmiä on ollut yhdeksän. 

Eduskuntaryhmät kokoontuvat säännöllisesti, ja niillä on puheenjohtajat. Eduskuntaryhmien asemaa on vahvistettu viime vuosina, ja vuoden 2000 perustuslaissa niiden asema tunnustettiin.

Periaatteessa kansanedustajat eivät edusta puoluetta, vaan vaalipiirinsä äänestäjiä. Näin ollen puoluerakenne ei ole ensisijainen tekijä kansanedustajan asemalle, mutta käytännön eduskuntatyön järjestämisen kannalta puolueista on muodostunut välttämättömyys.

## Eduskuntaryhmän toiminta
Parlamentin olennainen toiminta tapahtuu puolueryhmissä tai niiden kautta. Parlamentti ei ole pelkästää yksittäisten kansanedustajien löyhä kokoelma, vaan puoluekurin ja ryhmäyhtenäisyyden ryhdittämän puoluetoiminnan keskeinen areena. Kullakin eduskuntaryhmällä on omat viikoittaiset kokousrutiininsa. 

Eduskuntaryhmän perusteella tai niiden valmistelun vuoksi nimitetään kansanedustajia eduskunnan luottamustehtäviin, muun muassa eduskunnan valiokuntiin, Suomen pankin pankkivaltuustoon, Yleisradion hallintoneuvostoon ja kansaneläkelaitoksen valtuustoon.

## Nykyiset eduskuntaryhmät

## Irtaantuneita eduskuntaryhmiä

Joskus eduskuntaryhmästä tai puolueesta on eronnut tai erotettu kansanedustajia, jotka ovat ryhmittyneet oman eduskuntaryhmänsä taakse. Tällaisia eduskuntaryhmiä ovat olleet muun muassa:

* Sosialistinen eduskuntaryhmä 1941–1942
* Vasemmistoryhmä 1995–1998
* Vasenryhmä 2011–2015
* Muutos 2011 -eduskuntaryhmä 2013–2015
* Sininen eduskuntaryhmä (aik. Uusi vaihtoehto) 2017–2019
* Tähtiliikkeen eduskuntaryhmä 2018–2019
* Eduskuntaryhmä Valta kuuluu kansalle (aik. Eduskuntaryhmä Ano Turtiainen) (etur, AT) 2020–2023
* Eduskuntaryhmä Wille Rydman (eryd, WR) 2022–2023
* Eduskuntaryhmä Timo Vornanen (evor, TV) 2024–

## Katso myös
*Luettelo vaalikauden 2023–2027 kansanedustajista
*Luettelo eduskuntaryhmää vaalikauden aikana vaihtaneista kansanedustajista
*Luettelo kansanedustajista (eduskuntaryhmittäin)

## Lähteet

## Aiheesta muualla
* Laki eduskuntaryhmistä (Finlex)
Sinfonia Lahti

**Sinfonia Lahti** () on Lahden kaupunginorkesteri. Sen ylikapellimestarina toimii Dalia Stasevska syksystä 2021 lähtien.  

Vuosina 1988–2008 johtajana toiminut nykyinen kunniakapellimestari Osmo Vänskä nosti Sinfonia Lahden kansainvälisesti merkittäviä Sibelius-levytyksiä tekeväksi laatuorkesteriksi. Vänskä aloitti myös vuosittaisen Sibelius-festivaalin järjestämisen Sinfonia Lahden akustiikaltaan huippuluokan kotisalissa Sibeliustalossa. 

Lahden kaupunginorkesteri perustettiin 1950 jatkamaan vuonna 1910 toimintansa aloittaneen Lahden Musiikinystävien orkesterin perinteitä. Ylikapellimestareina ovat toimineet Martti Similä 1951–1957, Urpo Pesonen 1959–1978, Jouko Saari 1978–1984, Ulf Söderblom 1985–1988, Osmo Vänskä 1988–2008, Jukka-Pekka Saraste (taiteellinen neuvonantaja) 2008–2011 Okko Kamu 2011–2016 ja Dima Slobodeniouk (2016-2021).

Vuonna 2020 Sinfonia Lahden ylikapellimestariksi valittiin Dalia Stasevska kolmevuotiselle kaudelle, joka kestää syksystä 2021 kevääseen 2024. Samalla Stasevska toimii Sinfonia Lahden järjestämän Sibelius-festivaalin taiteellisena johtajana.

Orkesteri on tehnyt yli 80 levytystä. Se on erityisesti profiloitunut ja saanut mainetta noin 25 Sibelius-levyllään (BIS Records), joihin sisältyy koko sinfoniatuotanto sekä useiden teosten ensilevytykset ja alkuperäisversioiden levytykset. Orkesterin levytuotantoon kuuluu myös useita Kalevi Ahon ja Joonas Kokkosen teosten levytyksiä. Sinfonia Lahti on myös tehnyt yhteistyötä kevyemmän musiikin artistien kuten Rajaton-yhtyeen kanssa. Osmo Vänskän johtamat Sibelius-levytykset ovat saaneet kahdesti Gramophone-palkinnon ja monia muita palkintoja, ja orkesterilla on lukuisia suomalaisia kultalevyjä.

## Lähteet

## Aiheesta muualla